Up-131/01
Natisni
Opravilna št.:
Up-131/01
Datum odločitve:
16. 10. 2001
ECLI:
ECLI:SI:USRS:2001:Up.131.01
Akt:
Ustavna pritožba A. A. zoper sodbo Vrhovnega sodišča št. VIII Ips 15/98 z dne 21. 4. 1998 v zvezi s sodbo Višjega delovnega in socialnega sodišča, št. Pdp 838/96 z dne 16. 10. 1997 in sodbo Delovnega in socialnega sodišča v Kopru, Oddelka v Postojni, št. Pd 6/96 z dne 25. 4. 1995
Izrek:
Ustavna pritožba A. A. zoper sodbo Vrhovnega sodišča št. VIII Ips 15/98 z dne 21. 4. 1998 v zvezi s sodbo Višjega delovnega in socialnega sodišča, št. Pdp 838/96 z dne 16. 10. 1997 in sodbo Delovnega in socialnega sodišča v Kopru, Oddelka v Postojni, št. Pd 6/96 z dne 25. 4. 1995 se zavrže.
Evidenčni stavek:
Ustavno sodišče zavrže ustavno pritožbo, ki je vložena po poteku 60 dni od prejema izpodbijanega posamičnega akta.
Geslo:
Rok za vložitev ustavne pritožbe, prepozna ustavna pritožba.
Pravna podlaga:
Zakon o Ustavnem sodišču (ZUstS), 52., 1. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
4. 4. 2001
Vrsta odločitve:
sklep
Vrsta rešitve:
zavrženje
Dokument:
US21028
Up-131/01-4
16. 10. 2001
S K L E P
Ustavno sodišče je v postopku za preizkus ustavne pritožbe A. A. iz Ž. na seji senata dne 16. oktobra 2001
s k l e n i l o:
Ustavna pritožba A. A. zoper sodbo Vrhovnega sodišča št. VIII Ips 15/98 z dne 21. 4. 1998 v zvezi s sodbo Višjega delovnega in socialnega sodišča, št. Pdp 838/96 z dne 16. 10. 1997 in sodbo Delovnega in socialnega sodišča v Kopru, Oddelka v Postojni, št. Pd 6/96 z dne 25. 4. 1995 se zavrže.
O b r a z l o ž i t e v
1. Ustavno sodišče je že odločilo o pritožnikovi ustavni pritožbi zoper v izreku navedene sodbe. S sklepom št. Up-178/98 z dne 7.
3. 2000 je odločilo, da se ustavna pritožba ne sprejme, ker očitno ne gre za kršitev 22. in 49. člena Ustave. Pritožnik ponovno vlaga ustavno pritožbo zoper iste sodbe in zatrjuje, da na kršitev pravice do enakega varstva pravic kaže odločitev Višjega delovnega in socialnega sodišča št. Pdp 270/99 z dne 1.
2. 2001.
2. Zoper sklep št. Up-178/98 je pritožnik vložil ustavno pritožbo, ki jo je Ustavno sodišče zavrglo s sklepom št. Up- 164/00 z dne 6. 12. 2000. Že v tem sklepu je tudi navedlo (točka 5 obrazložitve), da s sklepom pritožbenega sodišča o razveljavitvi prvostopne sodbe ni še o ničemer odločeno, zato se ne more upoštevati kot primer domnevno drugačne odločitve.
3. V tokratni vlogi pritožnik ne uveljavlja nobenega pravnega sredstva zoper sklep Ustavnega sodišča, temveč izrecno vlaga ustavno pritožbo zoper iste sodbe. Zakon o Ustavnem sodišču (Uradni list RS, št. 15/94 - v nadaljevanju ZUstS) predpisuje procesne predpostavke, ki morajo biti izpolnjene, da se neka vloga lahko obravnava kot ustavna pritožba. Tako v prvem odstavku 52. člena določa prekluzivni rok za vložitev ustavne pritožbe: vložiti jo je treba v 60 dneh od dneva vročitve posamičnega akta, zoper katerega je mogoča. V obravnavani zadevi je tak posamični akt sodba Vrhovnega sodišča št. VIII Ips 15/98 z dne 21. 4. 1998, ki jo je pritožnik prejel že leta 1998. Ustavna pritožba zoper to sodbo, vložena 3. 4. 2001, je tako očitno prepozna.
4. Ker najmanj ena od predpisanih procesnih predpostavk za obravnavanje te ustavne pritožbe očitno ni izpolnjena, se Ustavnemu sodišču ni bilo treba ukvarjati še s presojo, ali so izpolnjene druge procesne predpostavke.
5. Senat Ustavnega sodišča je sprejel ta sklep na podlagi prve alinee prvega odstavka 55. člena ZUstS v sestavi: predsednica senata Milojka Modrijan ter člana dr. Janez Čebulj in Lojze Janko.
Predsednica senata
Milojka Modrijan